ประวัติความเป็นมา

คณะสารสนเทศและการสื่อสาร เดิมดำเนินการจัดการเรียนการสอนหลักสูตรศิลปศาสตรมหาบัณฑิต สาขาวิชานิเทศศาสตร์ (Communications) มาตั้งแต่ปี พ.ศ.2541 ภายใต้สาขาวิชานิเทศศาตร์ คณะธุรกิจการเกษตรต่อมาสภามหาวิทยาลัยแมโจ้ได้เห็นชอบให้ตั้งเป็นคณะตามประกาศ สภามหาวิทยาลัยแม่โจ้ ที่ 5/2549 วันที่ 21 พฤษภาคม 2549

ปรัชญา

การสื่อสารเพื่อปัญญา (wisdom) และพลังของความดีงาม (integrity)

วิสัยทัศน์

คณะมีความมุ่งมั่นเพื่อเป็นศูนย์ของความเป็นเลิศ ความคิดสร้างสรรค์ และการยึดมั่นในความดีงาม (centre of excellence, creativity and Integrity) ในการให้การศึกษา และการฝึกอบรมทางการสื่อสารและสารสนเทศ

พันธกิจ

1.สรรค์สร้างนวัตกรรม และเป็นผู้นำในการจัดการเรียนการสอน IC เพื่อผลิตบัณฑิต ที่มีสมรรถวิสัย มีปรีชาญาน และความกล้าหาญ ทางจริยธรรม

2.ดำเนินการวิจัยและพัฒนา IC เพื่อยกระดับมาตรฐานองค์ความรู้ และนวัตกรรม

3.สร้างเครือข่ายทางวิชาการทั้งในและต่างประเทศ เพื่อการบริการวิชาการ ในการยกระดับคุณภาพสังคม

4.เสริมสร้างวัฒนธรรมองค์กรให้เข้มแข้ง และบำรุงศิลปวัฒนธรรม ที่ดีงามของชาติ ด้วย องค์ความรู้ทาง IC และสาขาวิชาที่เกี่ยวข้อง (allied fields)

วัตถุประสงค์

1. เพื่อสร้างชุมชน (community building) ของนักวิจัย ด้านสารสนเทศ(information) สื่อศึกษา (media studies) การสื่อสาร (communication) และศาสตร์ที่เกี่ยวข้องสาขาต่าง ๆ ทั้งภาครัฐและเอกชน โดยการสร้างองค์ความรู้ ด้านสารสนเทศ และการสื่อสาร ทั้งมิติการสร้าง (ceration) การแลกเปลี่ยน (sharing) และการใช้ความรู้ (knowledge use and reuse)

2. เพื่อจัดการศึกษาระดับบัณฑิตศึกษาสารสนเทศ, สื่อศึกษา, การสื่อสาร และสาขาที่เกี่ยวข้องที่มีคุณภาพสูงเพื่อความเป็นเลิศ (excellence) มีความคิดสร้างสรรค์ (creativity) และมีความดีงาม(integrity)

3. เพื่อสร้างความเข้มแข็งในการจัดหารายได้ และบริหารงบประมาณ อย่างมีประสิทธิภาพ และประสิทธิผล

4. เพื่อสร้างเครือข่ายระหว่างผู้ที่มีความเชี่ยวชาญในศาสตร์ต่าง ๆ และผู้ใช้ความรู้ภายใต้วัฒนธรรมที่สมานฉันท์ของผู้ร่วมวิชาชีพ

5. เพื่อส่งเสริมสมรรถวิสัยทางสารสนเทศและการสื่อสาร ระดับต่าง ๆ แก่ผู้สนใจ และประชาชนทั่วไป

ตราสัญลักษณ์คณะสารสนเทศและการสื่อสาร



สัญญะและความหมาย

คำว่า Wisdom & Integrity ปัญญาและการยึดมั่นความดีงาม คือปรัชญาของคณะ “การสื่อสารเพื่อปัญญาและพลังของความดีงาม (integrity)” ซึ่งรวมถึงการยึดมั่นในความถูกต้อง/ ความชอบธรรม

ความหลากหลายสี (สีแห่งรุ้ง) หมายถึง การนับถือความสามารถ (ปัญญา) ที่แตกต่าง รุ้งคือสะพานเชื่อมระหว่างโลกมนุษย์ กับสวรรค์ หมายถึง การมุ่งมั่นพัฒนาตนไปสู่สิ่งที่ดีกว่า สีของรุ้งเมื่อรวมกันจะเป็นสีขาว อันหมายถึงความสะอาด (cleanliness) และความบริสุทธิ์ (purity)

